
Es donen a conèixer diverses aportacions per a la flora de Menorca. Dues 
espècies, Pinus pinaster Aiton i Leucojum autumnale L. són novetat per a la flora 
balear. Ononis ornithopides L., Cressa cretica L., Orobanche minor Sm. i Crypsis 
aculeata (L.) Aiton no es coneixien de Menorca. D'altres espècies poc citades 
s'amplia l'àrea de distribució insular. 

Paraules clau: Menorca, Flora, Pinus, Leucojum. 


FLORISTIC RECORDS FROM THE BALEARIC ISLANDS (IX). Some interesting 
plants collected from Minorca are reported. Two species Pinus pinaster Aiton and 
Leucojum autumnale L., are new records for the Balearic Islands. The following 
taxa, Ononis ornithopoides L., Cressa cretica L., Orobanche minor Sm. and 
Crypsis aculeata (L.) Aiton, were not previously recorded from Minorca. Some new 


localities for rare plants are given. 
Keywords: Minorca, Flora, Pinus, Leucojum. 


Pere FRAGA, Verge del Toro 14, 07750 Ferreries, Menorca. 


Recepció del manuscrit: 2-set-96; revisió acceptada: 6-nov-96. 


Introducció 


La flora vascular de l'illa de Menor- 
ca ha rebut diverses aportacions des 
de que Rodríguez (1904) sintetitzá el 
coneixement florístic que es tenia a 
comengaments de segle. Autors com 
Pau (1914), Font Quer (1917; 1919), 
Montserrat (1953), Cardona i Rita 
(1982) i Rita et al. (1987) han esmenat 
i afegit noves dades corològiques. Tot i 
això, el coneixement que es té de la 
distribució insular de nombroses plantes 
és magre i sols l'exploració acurada de 
nous indrets i la reinterpretació d'an- 


tigues dades poc versemblants permetrà 
establir un catàleg florístic estable. 

Presentam ací el fruit de nom- 
broses exploracions florístiques per l'illa. 
Les plantes que són novetat per a 
Menorca vénen precedides per un 
asterisc (") i les que són novetat per a 
les Balears, amb dos asteriscs (**). La 
nomenclatura emprada segueix l'esta- 
blerta per Flora Europaea (Tutin et al., 
1964-1980) i Flora Iberica (Castroviejo 
et al., 1986-1993). Els testimonis de les 
plantes indicades es conserven a l'her- 
bari particular de l'autor. 

Catàleg florístic 


Asplenium marinum L. 

Sa Muntanya Mala (EE 822349), 
abundant als penyals marítims, en 
roquissars dels torrents que davallen de 
la marina. La distribució insular 
coneguda amb anterioritat es pot trobar 
a Rosselló et al. (1986). 


"Pinus pinaster Aiton. 

Es Milocar de  Binigalta (EE 
847324), rara (vuit exemplars) en la 
marina de brucs. No existeix cap 
evidència de que es tractin d'exemplars 
conreuats o naturalitzats pel lloc on es 
troben. Estan situats a la part més alta 
del Milocar, una zona poc accesible i 
poc frequentada per la gent. L'exis- 
tència d'uns pins diferents dalt el 
Milocar de Binigalfà és coneguda de fa 
temps pels pagesos de la zona i la 
gent de Ferreries. 


Aristolochia clematitis L. 

Ets Alocs (EE 843343), en els 
marges del torrent, entre joncs i 
tamarells i vora Arsitolochia rotunda L. 
Coneguda del torrent de cala Tirant 
(Montserrat, 1953). 


Quercus suber L. 

Llinaritx Nou (EE 915288), dins 
l'alzinar, uns quinze exemplars. A Menorca, 
s'ha indicat com a cultivada o naturalitzada 
a Binisequi i Binimoti (Rodríguez, 1904). 


Silene mollissima (L.) Pers. 

Sa Muntanya Mala (EE 822349), 
en roquissars ombrívols i als replans de 
les penyes. Coneguda de diversos indrets 
del migjorn de l'illa (Rodríguez, 1904). 


Hypericum balearicum L. 

Canal de l'Infern de So n'Olivar 
(EE 857233), a les penyes que donen 
dins el canaló, vora Cyclamen balea- 
ricum Willk., Paeonia cambessedesii 
(Wilik.) Willk. i Silene mollissima (L.) 
Pers. Ja indicada de Son Blanc Nou, 
Llucassaldent i s'Alberch Vell (Rodri- 
guez, 1904). 


Lavatera triloba L. subsp. pallescens 
(Moris) Nyman 

Punta Escullar (EE 741346), terreny 
calcari entre la vegetació baixa del litoral, 
principalment Limonium sp. Punta Nati (EE 
704338), vora el tancat del far. Fins ara 
sols era coneguda de la costa nordoriental 
de l'illa (Rodríguez, 1904). 


Viola stolonifera J.J. Rodr. 

Font de Na Joana, en terres de 
Son Marcer de Baix (EE 861244), a 
l'ombra dels Ulmus minor L. Citada amb 
anterioritat del Barranc d'Algendar 
(Rodriguez, 1904). 


Malcolmia ramosissima (Desf.) Thell. 

Arenal de la Cala del Pilar (EE 
835341), a les dunes que es troben 
just damunt la platja. 


*Ononis ornithopoides L. 

Camí de So n'Olivar, en el seu 
pas pel barranc de Son Fideu, vora 
Teucrium marum L., T. polium L. i 
Fumana thymifolia (L.) Spach ex Webb. 


Teline linifolia (L.) Webb 8 Bert. 

Sant Antoni de Ruma (EE 876307), 
en un torrentet que davalla de les 
marines. Ets Alocs (EE 844343), prop 
de la cala. Citada previament d'Es 
Canum (Rodríguez, 1904). 

Thymelaea velutina (Pourret) Endl. 

Sa Muntanya Mala (EE 815238), 
als torrents de la vessant nord. Ja indi- 
cada de Canutells, Arenal d'en Castell, 
Son Saura, Mongofre Nou (Rodríguez, 
1904), s'Almudaina i Sa Fontsanta 
(Montserrat, 1953). 


Daphne rodriguezii Teixidor 

Sa Muntanya Mala (EE 818351), 
un sol exemplar a les escletxes dels 
penya-segats. Inicialment coneguda de 
Mongofre Nou i l'illa d'en Colom 
(Rodríguez, 1904; Montserrat, 1953) 
darrerament s'ha trobat per diversos 
indrets de la costa nordoriental menor- 
quina (Llorens, 1979). 
Euphorbia maresii Knoche 
maresii 

Sa Muntanya Mala (EE 822349), 
des del Pla de Mar fins a Cala'n 
Carbó, en alguns punts endinsant-se a 
les marines de bruc. Es coneixia d'al- 
tres indrets del sud i est de Menorca 
(Molero et al., 1993). 


subsp. 


*Cressa cretica L. 

Pla de Mar (EE 828343), en terre- 
nys salobrosos parcialment inundats a 
l'hivern. 


Kyckxia elatine (L.) Dumort 

Pla de Mar (EE 827342), a les 
vessants pedregoses dels pujolets i en 
el mateix pla. 


Cymbalaria 
A.Cheval 
Barranc de Trebelúger en el seu 
pas per terres de Son Marcer de Baix 
(EE 859241). Barranc de Son Fideu, en 
terres de Sant Josep (EE 862233). Ci- 


fragilis (J.J. Rodr.) 


tada amb anterioritat del Barranc 


d'Algendar (Rodriguez, 1904). 


Digitalis minor L. var. palaui (Garcias 
Font & Marcos) Hinz & Rosselló 

S'Ermita, Marina de Son Morera 
(EE 873265), a les escletxes i replans 
dels roquissars silícics de la vessant 
nord. Biniat (EE 917301), a les penyes 
silícies que donen al nord. Indicada de 
Llinaritx Nou i Binigurdó (Pericàs et al., 
1987). 


*Orobanche minor Sm. 
Pla de Mar (EE 826343), sota els 
tamarelis del torrent. 


*Crypsis aculeata (L.) Aiton 
Pla de Mar (EE 827342), en els 
terrenys salobrosos. 


**Leucojum autumnale L. 

Muntanya de s'Ermita, Marina de 
Son Morera (EE 872265), en els llisers 
de les roques silícies humides o els 
pradells de l'Isoetion. 


Allium antonii-bolosii Palau 

Roca de sa sal, entre ets Alocs i 
Cala'n Calderer (EE 849349), en terreny 
rocallós calcari prop del litoral. Arenal 
de Son Saura, a l'Olla (EE 997325), en 
el mateix hàbitat. Coneguda prèviament 
d'El Toro (Llorens, 1979). 

